《西县道中》
宋代·冯山

汉水引我行，梁山邀我坐。山水已清绝，春容碧相和。

下马取酒饮，梅飘酒中堕。日落醉不去，青茸草间卧。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。